wickkiey/tamil-wikipedia-markdown huggingface dataset:
# குடிமேனஅள்ளி



**குடிமேனஅள்ளி** (KUDIMENAHALLI) என்பது இந்தியாவின், தமிழ்நாட்டின், காவேரிப்பட்டணம் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.  

## மக்கள்வகைப்பாடு
இந்த ஊரானது காவேரிப்பட்டணத்தில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1623 வீடுகள் உள்ளன. கிராமத்தின் மொத்த மக்கள் தொகையானது 6105 ஆகும். இதில் ஆண்கள் எண்ணிக்கை 3115, பெண்களின் எண்ணிக்கை 3010 என உள்ளது. மக்களின் கல்வியறிவு விகிதமானது 70.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## நடுகல்
இந்த ஊரில் உள்ள வீரக்கரர் கோயிலில் இரண்டு நடுகற்கள் வழிபாட்டில் உள்ளன. அதில் ஒன்று ஊர் தலைவருக்கானது. இது 300 ஆண்டுகள் பழமையானது. இங்கு நடந்த ஒரு பூசலில் ஊரைக்காக்க ஊர் தலைவர் கொல்லப்பபடால் நடுகல் எடுக்கபட்டதாக எரியவருகிறது. நடுகல்லில் தலைவர் என கருதப்படுபவர் குதிரையின்மீது அமர்ந்துள்ளார். கையில் இரண்டு வாள்கள் உள்ளன. அவர் இறந்த பிறகு உடன்கட்டை ஏறிய அவரது இரண்டு மனைவிகளும் நடுகல்லில் இடம்பெற்றுள்ளனர். குதிரையை வழிந்த்திச் செல்லும் சேவகனும் நடுகல்லில் இடம் பெற்றுள்ளான். இந்த நடுகல் இக்கோயிலின் கருவரையில் இடம்பெற்றுள்ளது. இந்த ஊரில் மேலும் சில நடுகற்கள் உள்ளன.  

## மேற்கோள்
# மகாதேவகொல்லஹள்ளி



**மகாதேவகொல்லஹள்ளி** (MAHADEVAGOLLAHALLI) என்பது இந்தியாவின், தமிழ்நாட்டின், பர்கூர் ஊராட்சி ஒன்றியத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது பர்கூரில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1395 வீடுகள் உள்ளன. கிராமத்தின் மொத்த மக்கள் தொகையானது 5855 ஆகும். இதில் ஆண்கள் எண்ணிக்கை 3015, பெண்களின் எண்ணிக்கை 2840 என உள்ளது. மக்களின் கல்வியறிவு விகிதமானது 59.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# மருதேரி



**மருதேரி** (MARUDERI) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1059 வீடுகள் உள்ளன. கிராமத்தின் மொத்த மக்கள் தொகையானது 4112 ஆகும். இதில் ஆண்கள் எண்ணிக்கை 2039, பெண்களின் எண்ணிக்கை 2073 என உள்ளது. மக்களின் கல்வியறிவு விகிதமானது 70.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கே. பி. தனபாலன்

**கே. பி. தனபாலன்** (*K. P. Dhanapalan*) என்பவர் ஓர் இந்திய அரசியல்வாதி ஆவார். இவர் 2009 ஆம் ஆண்டு நடந்த மக்களவைத் தேர்தலில், கேரள மாநிலம், சாலக்குடி தொகுதியில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியைச் சார்ந்தவர். தனபாலன்  
எர்ணாகுளம் மாவட்ட காங்கிரசு குழுவின் தலைவராகவும் இருந்தார்.
# அலோடியா


**அலோடியா** (ஆங்கிலம்:**Alodia** , , **Alwa**), என்பது நடுக்காலம் பகுதியில் இருந்த நுபியன் இராச்சியம் ஆகும். இந்த இராச்சியம் மத்திய மற்றும் தெற்கு சூடான் பகுதிகளை உள்ளடக்கியது. இராச்சியத்தின் தலைநகரமாக சோபா நகரம் விளங்கியது. இந்த நகரம் நீல மற்றும் வெள்ளை நைல் நதிகள் சங்கமிக்கும் இடத்தில் கர்த்தூம் நகருக்கு அருகில் அமைந்துள்ளது.  
## எழுச்சி
குஷ் இராச்சியம் வீழ்ச்சிக்குப் பின் 6 ஆம் நூற்றாண்டு பகுதிகளில் வளர்ச்சி அடைந்தது. அலோடியா என்ற பெயர் ஏறத்தாழ 569 ஆண்டில் அறியப்பட்டது ஆகும். அலோடியா இராச்சியம் மூன்று நுபியன் இராச்சியம் கிருத்துவ மதத்திற்கு மாறிய பின் 580 ஆம் ஆண்டு எழுச்சி கொண்டது.  

## வளர்ச்சி
அண்டை இராச்சியங்களான நோபாடியா மற்றும் மகுரியா இராச்சியங்களுடன் நல்ல பிணைப்புடன் இருந்தது. 9 மற்றும் 12 ஆம் நூற்றாண்டுகளில் இராச்சியத்தின் செல்வாக்கு உச்சத்தில் இருந்தது. இதன் ஆட்சி பகுதி, இராணுவம், பொருளாதாரம் மற்றும் கலாச்சாரம் என அனைத்தும் வளர்ச்சி கண்டது. அலோடியா இராச்சியம் பலமிக்க அரசரால் ஆளப்பட்டு மாகாணங்களில் ஆளுநர்கள் அரசரால் பணியில் அமர்த்தப்பட்டனர். இதன் தலைநகர் சோபா ஆகும். மேலும் இந்த நகரம் விலைமதிப்பு மிக்க தங்கம், தோட்டங்கள் மற்றும் தேவாலயங்கள் உள்ள இடமாகும்.  

## வணிகம்
நோபாடியா, மகுரியா, மத்திய கிழக்கு மேற்கு ஆபிரிக்கா, இந்தியா மற்றும் சீனா போன்ற நாடுகளுடன் வரலாற்று சிறப்புமிக்க வணிக தொடர்பில் இருந்தது. இவர்கள் யானை தந்தம், தங்கம், உப்பு  
மற்றும் உள்நாட்டு உற்பத்தி செய்யும் பொருட்கள் முதலியவற்றை ஏற்றுமதி செய்தனர்.  
பட்டு, தோல் மற்றும் பல வெளிநாட்டு உற்பத்தி செய்யும் பொருள் முதலியவற்றை இறக்குமதி செய்தனர்.  
## கல்வி
மக்கள் நுபியன் மற்றும் கிரேக்கம் ஆகிய மொழிகளில் சிறந்து விளங்கினர். சமகாலத்தில் ஆபிரிக்க பழங்குடி மக்களின் மொழிகளும் சில இனக்குழுக்களான மக்கள் பயன்படுத்தினர்.  

## வீழ்ச்சி
12 ஆம் நூற்றாண்டு பிற்பகுதி மற்றும் 13 ஆம் நூற்றாண்டுகளில் இராச்சியம் வீழ்ச்சி கண்டது. குறிப்பாக தெற்கில் இருந்து வந்த ஊடுருவல் மற்றும் 14 ஆம் நூற்றாண்டுகளில் ஏற்பட்ட கொள்ளைநோய் தாக்கம் முதலிய காரணங்கள் ஆகும். அரேபியர்கள் நுபியன் பகுதியில் இடம்பெயர்ந்து ஆதிக்க சக்தியாக இருந்தனர். 1500 ஆம் ஆண்டில் புன்ச் மற்றும் அரேபியர்களினால் அலோடியா வீழ்ச்சி கண்டது. இதனால் இங்கு இஸ்லாம் மதம் பெருகியது.
# பக்ஷாலி ஓலைச்சுவடி

**பக்ஷாலி ஓலைச்சுவடி** இந்திய கணித மரபின் புராதன பனுவல்களில் ஒன்றாக விளங்குகின்றது. பெஷாவரிலிருந்து சுமார் 80 கிலோமீற்றர் தொலைவிலுள்ள பக்ஷாலி எனும் சிறிய கிராமத்தில் 1881இல் கண்டறியப்பட்டது.  

Hoernle, G.R.Kye ஆகிய இரண்டு ஆய்வாளர்கள் இச் சுவடி பற்றிய விரிவான ஆய்வுகளை மேற்கொண்டுள்ளனர். இச் சுவடி காஷ்மீரத்தை அண்டிய பகுதிகளிலிருந்த *சாரதா* எனும் எழுத்து வகையில் எழுதப்பட்டுள்ளது என்கின்றார் Hoernle.  

தற்போது ஒக்ஸ்போர்ட் பல்கலைக்கழகத்தின் போட்லியன் நுால் நிலையத்தில் பாதுகாப்பாக வைக்கப்பட்டுள்ளது.  

இச் சுவடியில் பல்வேறு கணித விதிகளும், அவற்றுக்கான உதாரணங்களும், செய்கை முறைகளும் காணப்படுகின்றன.
# பிருகத் ஜாதகம்


**பிருகத் ஜாதகம்** இந்திய வானியல் அறிஞரான வராஹ மிகிரர் என்பவரால் இயற்றப்பட்டது. இந்து சோதிடக்கலை மரபின் முதல்நிலை மூலங்களில் தனித்துவம் மிக்க நூலாகப் போற்றப்படுகின்றது.  

## நூல் அமைப்பு
28 அத்தியாயங்களை கொண்டது.  
- முதல் இரண்டு அத்தியாயங்கள் சோதிடக்கலையுடன் தொடர்புடைய கலைச்சொற்களையும், அவற்றிற்கான விளக்கங்கைளயும் கொண்டுள்ளது.
- 3வது அத்தியாயம் - விலங்கு, தாவரங்களுடன் தொடர்புபட்ட சோதிட அம்சங்களை கூறுகின்றது.
- 4வது அத்தியாயத்தில் தாய் ஒருத்தி கருவுற்ற நேரத்தின் கிரக நிலைகளை கணிப்பிடுதல் பற்றிக் கூறுகின்றது.
- 5வது அத்தியாயம் குழந்தையினை பிரசவிக்கும் நேரத்திற்கான கிரகநிலைகளை குறிப்பிடுகின்றது.
- 6வது அத்தியாயம் பாலரிஷ்டம், சிசுமரணம், இளம்பராயத்தில் ஏற்படும் அகால மரணம் என்பவற்றுடன் தொடர்புபட்ட சோதிட விடயங்களைக் கூறுகின்றது.
- 7ஆம் அத்தியாயம் ஒருவரின் ஆயுளின் அளவைக் கணிப்பீடு செய்யும் முறையைக் கூறுகின்றது.
- 8ஆம் அத்தியாயம் சோதிடக்கலையில் குறிப்பிடப்படும் தசா, அர்த்ததசா பற்றிக் கூறுகின்றது.
- 9ஆம் அத்தியாயம் அஷ்டவர்க்கம் பற்றிக் கூறுகின்றது.
- 10ஆம் அத்தியாயம் ஒருவனுடைய ஜாதகம் அவனுடைய தொழில் நிலைமைகள் குறித்து தீர்மானிக்கும் முறையைக் கூறுகின்றது.
- 11-15ஆம் அத்தியாயங்கள் இராஜயோகம், ஏழ்மையோகம், சந்திரயோகம், இரட்டைக்கிரக யோகம், மூன்று கிரக யோகம், சந்நியாச யோகம் என்பன பற்றிக் கூறுகின்றன.
- 16,17ஆம் அத்தியாயங்கள் நட்சத்திரங்கள், சந்திரஸ்தானங்கள் என்பன பற்றிக் கூறுகின்றன.
- 18ஆம் அத்தியாயம் இராசிகளில் சூரியன், செவ்வாய் முதலான கோள்கள் செலுத்தும் செல்வாக்கு பற்றிக் கூறுகின்றது.
- 19-21ஆம் அத்தியாயங்கள் கிரகங்களின் இயல்புகள், கிரகபாவங்கள், அவற்றின் வர்க்கங்கள் பற்றிக் கூறுகின்றன.
- 22ஆம் அத்தியாயம் யோகங்கள் பற்றிக் கூறுகின்றது.
- 23ஆம் அத்தியாயம் ஆணுக்குரிய யோகங்கள் பற்றிக் கூறுகின்றது.
- 24ஆம் அத்தியாயம் பெண்ணுக்குரிய யோகங்கள் பற்றிக் கூறுகின்றது.
- 25ஆம் அத்தியாயம் கிரக நிலைகளால் மரணம் தீர்மானிக்கப்படுதல் பற்றிக் கூறுகின்றது.
- 26ஆம் அத்தியாயம் ஒருவரின் ஜாதகம் தொலைந்து ஃ அழிந்து போகுமிடத்து புதிய ஜாதகத்தைக் கணிப்பது பற்றிக் கூறுகின்றது.
- 27ஆம் அத்தியாயம் திரேக்காணம் பற்றிக் கூறுகின்றது.
- 28ஆம் அத்தியாயம் வராஹ மிகிரரின் மற்றொரு நூலான 'லகுயாத்ரா'வின் விடயத் தலைப்புக்களை சுருக்கமாக அறிமுகம் செய்கின்றது. பற்றிக் கூறுகின்றது.
# மீசைப்புலிமலை


**மீசைப்புலிமலை** (Meesapulimala) (மலையாளம்: മീശപ്പുലിമല) என்பது மேற்குத் தொடர்ச்சி மலையின் மூன்றாவது மிக உயரமான சிகரமாகும். இச்சிகரம் கேரளாவின் இடுக்கி மாட்டத்தில் அமைந்துள்ளது. இந்தச் சிகரமானது கடல் மட்டத்திலிருந்து 2640 மீட்டர் (8661 அடி) உயரத்தில் அமைந்துள்ளது. எட்டுச் சிகரங்கள் ஒரு மீசையைப் போல் பரவி அமைந்துள்ளதிலிருந்து இந்த சிகரத்திற்கான பெயர் பிறந்துள்ளது. இச்சிகரமானது ஆனைமலைக் குன்றுகளுக்கும் பழனி குன்றுகளுக்கும் இடையில், மூணாரிலிருந்து 20 கிலோமீட்டர் தொலைவில் உள்ள சூரியநெல்லிக்கருகில் அமைந்துள்ளது. கொழுக்குமலை தேயிலைத் தோட்டம், டாப் ஸ்டேசன் மற்றும் திரிபாதமலை ஆகியவையும் இச்சிகரத்திற்கு அருகில் அமைந்துள்ளன.  

ரோடோ பள்ளளத்தாக்கின் வழியாக இச்சிகரத்திற்கான மலையேற்றமானது மூணாறில் உள்ள கேரள வன மேம்பாட்டுக் கழகத்தின் மூலமாக ஏற்பாடு செய்யப்படலாம்.  

மீசைப்புலிமலையில் மலையேற்ற முன்பதிவானது மிகவும் வரையறுக்கப்பட்டதாகும்.மேலும், கொழுக்குமலையிலிருந்து மீசைப்புலிமலை வரையிலான மலையேற்றப் பாதையும் மிகவும் கட்டுப்பாட்டுக்குரியதாகும்.  

நீலகிரி மறிமான் (ஒரு வகை ஆட்டினம்), கடமான், காட்டெருது மற்றும் காட்டு நாய்கள் மற்றும் அசமந்தக் கரடி ஆகிய விலங்கினங்களைப் பார்ப்பதற்கான அரிய வாய்ப்பாகும். முழுமையாக இத்தொலைவை மலையேற்றத்தின் மூலம் கடக்க எடுத்துக் கொள்ளும் நேரமானது அவரவர் உடற்தகுதிையப் பொறுத்ததே ஆகும். சாதாரணமாக, இத்தொலைவை முழுமையாகக் கடக்க 7 முதல் 9 மணி நேரங்கள் ஆகும்.  

## மேற்கோள்க்ள
# வட்டேஸ்வரர்



**வட்டேஸ்வரர்** என்பவர் குஜராத்திலுள்ள ஆனந்தபுரம் எனும் ஊரில் பிறந்தவர். வானியல், கணிதம், இலக்கியம் ஆகிய துறைகளில் தேர்ச்சி பெற்றவர். இவருடைய தந்தையாரின் பெயர் மகாதத்தர் என அறியப்படுகின்றது.  

கி.பி 09ஆம் நுாற்றாண்டில் வட்டேஸ்வர சித்தாந்தம் எனும் வானியல் பனுவல் ஒன்றை இயற்றியுள்ளார். அது 8 அத்தியாயங்களையும், 1326 சுலோகங்களையும் கொண்டது.  

**கரண சாரம்** எனும் பனுவலையும் இயற்றியுள்ளார்.
# சாந்தி கோஷ்


**சாந்தி கோஷ்** 22 நவம்பர் 1916 - 1989 ) என்பவர் இந்திய தேசியவாதியாவார். இவர் தன் 15 வயதில் சுனிதி சௌத்ரியுடன் இணைந்து பிரித்தானிய மாவட்ட நீதிபதியைக் கொலை செய்து ஆயுதமேந்திய புரட்சிகரப் போராட்டத்தில் ஈடுபட்டதற்காக அறியப்பட்டார். இவர் தற்காப்புக்காக வாள் பயிற்சி, துப்பாக்கிச் சுடும் பயிற்சி ஆகியவற்றைப் பெற்றார். ஒரு நேர்காணலில், "ஒரு குதிரைக் கொட்டடியில் வாழ்வதை விட இறப்பது நல்லது." எனக் குறிப்பிட்டன்னர் தனக்கு தூக்கு தண்டனை அளிக்கப்படாததால், தான் தியாக ஆக இயலவில்லை என ஏமாற்றம் அடைந்ததாக சாந்தி குறிப்பிட்டார்.  

சிறைச்சாலையில் அவமானம், உடல் ரீதியான கொடுமை ஆகியவற்றிற்கு உட்படுத்தப்பட்ட சாந்தி, "இரண்டாம் வகுப்பு கைதி"யாக இருந்தார். ஏழு ஆண்டுகள் சிறைத் தண்டனை அனுபவித்த நிலையில் ஆங்கிலேய அரசுடன் காந்தி நடத்திய பேச்சுவார்த்தைக்குப் பின்னர் 1931இல் இருவரும் விடுதலை செய்யப்பட்டனர்.  

## பிற்கால வாழ்க்கையும் மரணமும்
சாந்தி தன் விடுதலைக்குப் பிறகு, வங்காளி மகளிர் கல்லூரியில் பயின்றார். மேலும் இந்தியப் பொதுவுடமை இயக்கத்தில் கலந்துகொண்டார். பின்னர் இவர் இந்திய தேசிய காங்கிரசில் சேர்ந்தார். சாந்தி 1942 இல், பேராசிரியர் சித்ரஞ்சன்தாசை மணந்தார். 1952-62 மற்றும் 1967-68ல் மேற்கு வங்க சட்ட மேலவை உறுப்பினராக இருந்தார். 1962-64இல் மேற்கு வங்க சட்டமன்ற உறுப்பினராகவும் இருந்தார். *அருண் பஹ்னி* என்ற தலைப்பில் ஒரு புத்தகத்தை எழுதி, *வெளியிடுள்ளார்* .  

1989 இல் சாந்தி கோஷ் இறந்தார்.
# டி. கீனாகுமாரி


**டி. கீனாகுமாரி** *(T. Geenakumari)* என்பவர் ஒரு வழக்கறிஞரும், ஓர் அரசியல்வாதியும் மற்றும் ஒரு எழுத்தாளரும் ஆவார். இதன் காரணமாக இவர் ஒரு பன்முக ஆளுமையாக அறியப்படுகிறார். இவர் கேரள மாநிலத்தின் பெண்ணிய இயக்கத்தின் வளர்ச்சிக்காக சிறப்பாக செயலாற்றினார். மாணவர் இயக்கம் வழியாக சமூகத் துறையில் தீவிரமாகச் செயல்பட்டார்  

## வாழ்க்கை மற்றும் கல்வி

குமாரி 1975 ஆம் ஆண்டு மே மாதம் 21 ஆம் தேதி தங்கப்பன் மற்றும் இந்திரா தம்பதியர்களுக்கு மகளாகப் பிறந்தார். தன் இளங்கலை பட்டப் படிப்பை என்.எசு.எசு. நிலமெல் கல்லூரியில் முடித்தார். மேலும், திருவனந்தபுரத்தில் உள்ள சட்டக் கல்லூரியில் சட்டம் பயின்றார். கொச்சி யில் உள்ள தேசிய சட்ட பல்கலைக்கழகத்தில் முனைவர் பட்டம் பெற்றார்.  

## அரசியல் வாழ்க்கை

இந்திய மாணவர் சங்கத்தின் இணை செயலாளர், மாநில துணைத் தலைவர் ஆகிய பொறுப்புகளில் இருந்தார். மேலும், மத்திய குழு உறுப்பினராகவும் கேரள பல்கலைக் கழகத்தின் தொழிற்சங்கத் தலைவராகவும் பணியாற்றினார்
# அப்லோவைட்டு


**அப்லோவைட்டு** *(Aplowite)* என்பது CoSO<sub>4</sub>•4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமம் ஆகும். இது இயற்கையாகத் தோன்றும் ஒரு நான்முகி கோபால்ட்(II) சல்பேட்டு ஆகும். எழுநீரேற்றான பைபெரைட்டு கனிமம், அறுநீரேற்றான மூரவுசைட்டு போன்றவற்றுடன் ஒப்பிடுகையில் இதுவொரு கீழ்நிலை நீரேற்றாகவும், ஒற்றை நீரேற்றான கோபால்ட்கீசெரைட்டுடன் ஒப்பிடுகையில் இதுவோர் உயர் நீரேற்றாகவும் அறியப்படுகிறது. பொதுவாக மூரவுசைட்டுடன் சேர்ந்தே படிகங்களாக இது கிடைக்கிறது.
# ரோச்சி அகசுடின்



**ரோச்சி அகசுடின்** (*Roshy Augustine*) என்பவர் ஒரு இந்திய அரசியல்வாதி ஆவார். இவர் கேரள சட்டமன்றத் தேர்தலில் இடுக்கி மாவட்டத் தொகுதியின் கேரள காங்கிரசு கட்சி (மணி) சார்பாக போட்டியிட்டு சட்டமன்ற உறுப்பினர் ஆனார். கேரளாவின் கோட்டயம் மாவட்டத்திலுள்ள பாளை என்னும் ஊரில் தாமசு மற்றும் லீலாம்மா தம்பதிகளுக்கு 1969 ஆம் ஆண்டு சனவரி 20 ஆம் தேதி பிறந்தார். தன் பள்ளிப் பருவத்தில் இருந்தே அரசியல் வாழ்க்கையைத் தொடங்கினார். அரசு உயர்நிலைப் பள்ளி எடகோளியின் பள்ளித் தலைவராக இருந்தார். பாளை புனித தாமசு கல்லூரி கேரள மாணவர் காங்கிரசு (மணி) கட்சியில் ஒரு பிரிவின் தலைவர் பொறுப்பில் இருந்தார். மேலும் அகசுடின்,மாநில பொதுச் செயலாளர், கேரள மாணவர் காங்கிரசு(மணி) கட்சியின் தலைவர், கேரள மாநில சட்ட உதவி மற்றும் ஆலோசனைக் குழு உறுப்பினர் மற்றும் ராமாபுரம் கூட்டுறவு வங்கி பணியாளர் குழு உறுப்பினர் போன்ற பல்வேறு பொறுப்புகளை வகித்தார். தற்போது கேரள காங்கிரசு (மணி) கட்சியின் பொதுச் செயலாளாராகவும் உள்ளார்.
# பிரம்மகிரி தொல்பொருள் தளம்


**பிரம்மகிரி** இந்தியாவின் கர்நாடகா மாநிலத்தில் சித்ரதுர்கா மாவட்டத்தில் அமைந்துள்ள ஒரு தொல்லியல் தளமாகும். இந்த இடம் கௌதம மஹரிஷியும் அவரது மனைவி அகலிகையும் வாழ்ந்த இடம் என்று மரபுவழிக் கதை ஒன்று சொல்லப்படுகிறது. அவர் நன்கு அறியப்பெற்ற ஏழு இந்துத் துறவிகளில் (சப்தரிஷி மண்டலம்) ஒருவராக கருதப்படுகிறார். 1891ஆம் ஆண்டு *பெஞ்சமின் எல். ரைஸ்* என்பவரால் இந்த தளம் முதன்முதலாக ஆராயப்பட்ட போது, அவர் பேரரசர் அசோகரின் அதிகாரப்பூர்வமான அறிக்கைகள் செதுக்கப்பட்ட பாறைகளை இங்கே கண்டுபிடித்தார். இந்த அறிக்கைகள் செதுக்கப்பட்ட பாறைகள் இந்த வட்டாரம் *இசிலா* என அழைக்கப்பட்டது என்று குறிப்பிட்டது மட்டுமின்றி மௌரியப் பேரரசின் தென்கோடி அளவைக் குறித்தது. பிரம்மகிரி தளம் சுற்றியுள்ள சமவெளிகளுக்கு மேல் 180 மீட்டர் உயர்ந்தும் கிழக்கே-மேற்கே சுமார் 500 மீட்டர் மற்றும் வடக்கே-தெற்கே 100 மீட்டர் அளவிலும் நிற்கும் ஒரு கறுப்பு (கல்)|கருப்பு]] தெரிபாறையாகும். இந்த தளம் இங்கே ஏராளமான பெருங்கற்கால நினைவுச்சின்னங்கள் கண்டறியப்பட்டுள்ளதற்காக நன்கு அறியப்படுகிறது . இங்கு காணப்படும் தொடக்க காலத்தில் அல்லது வரலாற்றின் முற்பகுதியில் நிகழ்ந்த குடியேற்றம் குறைந்தது கி.மு. 2ஆம் நூற்றாண்டிற்கு முந்தையதாக இருக்கலாம் என்று காலம் குறிப்பிடப்பட்டுள்ளது.
# முக்கம்பட்டி



**முக்கம்பட்டி** (MOOKAMPATTI) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 966 வீடுகள் உள்ளன. கிராமத்தின் மொத்த மக்கள் தொகையானது 3916 ஆகும். இதில் ஆண்கள் எண்ணிக்கை 1949, பெண்களின் எண்ணிக்கை 1967 என உள்ளது. மக்களின் கல்வியறிவு விகிதமானது 61.40 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பண்ணந்தூர்



**பண்ணந்தூர்** (*Pannandur*) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும். ஊரின் வடக்குப் பகுதியில் தென்பெண்ணை ஆறு பாய்கிறது. ஊரின் தெற்கே ஏரி ஒன்று காணப்படுகிறது. இதனால் இந்த ஊர் ஊரைச்சுற்றி புசமையான வயல்வெளிகள் நிறைந்து செழிப்பு மிக்கதாக உள்ளது.  

## ஊர் பெயர் வரலாறு
இந்த ஊரில் கிளையுள்ள பனை மரம் உள்ளது. இந்தப் பனைமரம் உள்ளதாலேயே இந்த ஊர் பண்ணந்தூர் என அழைக்கப்படுவதாக கூறுகின்றனர்.  

## ஊரின் சிறப்புகள்
இந்த ஊரில் சென்னகேசவ பெருமாள் கோயில், திருக்கல்யாண ஈசுவரர் கோயில் ஆகிய பழமையான கோயில்கள் உள்ளன. மேலும் பிற்காலத்திய சுப்பிரமணியர் கோயில், பிள்ளையார் கோயில் ஆஞ்சநேயர் கோயில் போன்றவை உள்ளன. மேலும் இந்த ஊரில் 100 ஆண்டுகளுக்கு முன்பு ஜீவசமாதி அடைந்த ஒரு மகானின் ஜீவசமாதி ஊர் குடியிருப்பின் நடுவில் காணப்படுகிறது.  

இந்த ஊருக்கு வெளியே ஏரிக்கு அருகில் கொக்குக் கல் என்ற கல் உள்ளது. அதை ஊர்மக்கள் கொக்கு கல் என்று அழைக்கின்றனர். அதன்மீது கொக்குகள் அமருமாதலால் இப்பெர் பெற்றது. அந்தக் கல்லில் ஒரு கல்வெட்டு உள்ளது. அதைப்படித்தால் தலை வெடித்துவிடும் என்று ஊர்மக்கள் நம்புகின்றனர்.  

## அமைவிடம்
காவேரிபட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 11 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 1026 வீடுகள் உள்ளன. கிராமத்தின் மொத்த மக்கள் தொகையானது 4066 ஆகும். இதில் ஆண்கள் எண்ணிக்கை 2078, பெண்களின் எண்ணிக்கை 1988 என உள்ளது. மக்களின் கல்வியறிவு விகிதமானது 68.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பரந்தப்பள்ளி



**பரந்தப்பள்ளி** (PARANDAPALLI) என்பது இந்தியாவின், தமிழ்நாட்டின், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
பர்கூர் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 988 வீடுகள் உள்ளன. கிராமத்தின் மொத்த மக்கள் தொகையானது 3896 ஆகும். இதில் ஆண்கள் எண்ணிக்கை 2058, பெண்களின் எண்ணிக்கை 1838 என உள்ளது. மக்களின் கல்வியறிவு விகிதமானது 62.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# சபிதா பேகம்



**சபிதா பேகம்** (*Sabitha Beegam*) கேரள மாநில கொல்லம் மாவட்டத்தின் முதல் (மேயர்) ஆவார். வழக்கறிஞர் ஆன இவர் ஒரு சமூக சேவகியும், அரசியல்வாதியாகவும் செயல்பட்டார். இந்திய பொதுவுடைமைக் கட்சி (மார்க்சிஸ்ட்) கட்சியின் சார்பாக கொல்லம் மாவட்டத்திலிருந்து தேர்ந்தெடுக்கப் பட்டார். சபிதா கொல்லம் மாநகராட்சியின் மேயரானார்  

2010 ஆம் ஆண்டு நடந்த தேர்தலில் காங்கிரசு கட்சியைச் சேர்ந்த மாய கோபிகிருட்டிணன் என்பவரால் ஒன்பது வாக்குகள் வித்தியாசத்தில் தோல்வியுற்றார்.  

இந்திய வரலாற்றில் இளம்வயதில் தேர்ந்தெடுக்கப் பட்ட மாநகராட்சியின் முதல் இளைய மேயர் சபிதா என்ற பெருமை இவருக்கு உண்டு.
# க. தணிகாசலம்

**க.தணிகாசலம்** தாயகம் இதழின் பிரதம ஆசிரியர், எழுத்தாளர், கவிஞர்  

## அறிமுகம்
1974 இல் வெளிவந்து பின் 1983 இலிருந்து யாழ்ப்பாணத்திலிருந்து தொடர்ந்து வெளிவரும் 'தாயகம்' இதழின் பிரதம ஆசிரியர். எழுபதுகளிலிருந்து சிறுகதை எழுத்தாளராக மிளிர்ந்து வரும் இவரது சிறுகதைகள் தாயகம், புது வசந்தம், புதியபூமி இதழ்களில் பல்வேறு புனைபெயர்களில் வெளிவந்திருக்கின்றன. அதேபோல் கவிதைகள் பலவற்றை புனைபெயர்களில் தாயகம் இதழில் எழுதியுள்ளமையோடு பல கவியரங்குகளிலும் பங்கெடுத்துள்ளார். இவரது சிறுகதைகள் *பிரம்படி*, *கதைமுடியுமா* என்ற தலைப்புகளில் நூல்களாக வெளிவந்துள்ளன. இவரது தேர்ந்த கவிதைகள் *வெளிப்பு* என்ற தலைப்பில் நூலாக வெளிவந்துள்ளது. பல கட்டுரைகளையும் எழுதியுள்ளார். தேசிய கலை இலக்கியப் பேரவையினை ஆரம்பிப்பதில் முன்னின்றுழைத்து தற்போது அதன் துணைத் தலைவராகவும் செயற்படும் இவர் 'தாயகம்' மூலம் பல எழுத்தாளர்களுக்கு களம் அமைத்துக் கொடுத்திருக்கின்றார்.  
## வாழ்க்கைச் சுருக்கம்
யாழ்ப்பாணம் அச்சுவேலியில் 28.09.1946 இல் பிறந்தார். கோப்பாய் இருபாலையை இளமைக்காலத்தில் வசிப்பிடமாக கொண்டவர். கொக்குவிலில் திருமணம் புரிந்து வாழ்ந்துவருகின்றார். யாழ். பரமேஸ்ராக் கல்லூரியில் சிரேஸ்ட தராதரம் வரை பயின்றவர். தனது பதினெட்டாவது வயதிலிருந்து எழுதிவருபவர். இருபாலை பாரதி கலாமன்றம் இவரது நாடக எழுத்தாக்கங்களுக்கு களம் அமைத்துக்கொடுத்த‍து.  
## பொதுவுடமை வாதியாய்
தமிழ் மக்கள் மீதான சிங்களப் பேரினவாத ஒடுக்கலுக்கெதிராகவும் தனது சொந்தக் கிராமமான இருபாலையிலேயே தாழ்த்தப்பட்ட மக்களின் சமத்துவத்துக்கும் சனசமூக நிலையத்தில் சரிநிகர அந்தஸ்த்துக்குமாக சளையாது போராடி வெற்றி கண்டவர்.  

தமிழ்த் தேசியம், இலங்கைத் தேசியம் (சிங்களத்தேசியம்) என்பவற்றுக்குமப்பால் விரிந்த சிந்தனையுடன் பல்லினப்பண்பாட்டுப் புதுமையை சிந்திக்கும் வண்ணம் செயற்படும் மக்கள் எழுத்தாளர் க. தணிகாசலம் பொதுவுடைமைச் சித்தாந்தத்தின் சமகால சான்றாதாரமாக விளங்குகின்றார்.  

சொல்லுக்கும் செயலுக்கும் நடைமுறையில் முரண்பாடு காணாதவர். தொழிலாளியாய் - விவசாயியாய் - எழுத்தாளராய் - பதிப்பாசிரியராய் - கதாசிரியராய் - கவிஞராய் - சமூகநலத் தொண்டராய் - அரசியல் தோழராய் தன் வாழ்வைப் பன்முகப்பணியில் பதித்துக் கொண்டவர்.  
பேரினவாதத்துடன் விட்டுக்கொடுக்காத போராட்டம் நடாத்திவரும் போராளியாக விளங்கும் அதே சமயம் தமிழ்த்தேசியத்தின் குறுந்தேசியக் குரலுக்குள் தன்னை உட்படுத்தாதுள்ளார். என்றும் ஒடுக்கட்பட்ட மக்கள் மத்தியிலே தனது இருப்பையும் உயிர்ப்பையும் தளராது பேணுபவர்.  
மாக்சிய லெனிச மாவோயிச கொள்கையின் பால் தளராத பிடிப்பு கொண்டவர்.  
## கலை இலக்கியத் தடத்தில்
தேசிய கலை இலக்கியப் பேரவையின் தோற்றத்திலிருந்து அதன் இணைச்செயலாளராக நீண்டகாலம் இருந்து அதன் உயிர்நாடியாக் செயற்பட்டவர். போர்க்காலத்திலும் இடம்பெயராமல் புலம்பெயராமல் தாயகம் இதழை நெருக்கடியான காலத்திலும் கொண்டுவந்ததில் அவரது உழைப்பே முதன்மையாக இருக்கின்றது.  
90களில் யாழ்ப்பாணத்தில் பல்வேறு இலக்கிய அமைப்புக்களை ஒன்றுபடுத்தும் வித‍த்தில் செங்கையாழியான், செம்பியன் செல்வன், உடுவில்அரவிந்தன் போன்ற பலபடைப்பாளிகளுட‍ன் இணைந்து எழுத்தாளர் ஒன்றியம் அமைப்பு உருவாக்கத்தில் பங்குகொண்டு செயலாற்றியவர்.  
தேசிய கலை இலக்கியப் பேரவையின் இணை அமைப்பாக சமூகவிஞ்ஞான படிப்புவட்டத்தின் உருவாக்கத்தில் முன்னின்று நெருக்கடியான காலகட்டத்திலும் இளந்தலைமுறையினர் மத்தியில் தூரநோக்குச் சிந்தனையை விதைத்து கருத்துரை விவாதம் மூலம் புதிய மாற்றத்தை உருவாக்கும் முனைப்பில் செயற்பட்டவர். இன்றும் செயற்படுபவர்.  
## வெளிவந்த நூல்கள்
- பிரம்படி (சிறுகதைத் தொகுப்பு)
- கதைமுடியுமா? (சிறுகதைத் தொகுப்பு)
- வெளிப்பு (கவிதைத் தொகுப்பு)
# மகுரியா



**மகுரியா** (நுபியன்: , *Dotawo*; கிரேக்கம்: , *Makouria*; , *al-Muqurra*) இராச்சியம் அமைவிடம் தற்போதைய தெற்கு எகிப்து மற்றும் வடக்கு சூடான் பகுதியில் அமைந்திருந்தது. இந்த இராச்சியம் நைல் நதியின் கரையோரம் அமைந்த ஒரு முடியாட்சி பகுதி ஆகும். இதன் தலைநகரம் டங்கோலா ஆகும்.  

## எழுச்சி
6 ஆம் நூற்றாண்டு பிற்பகுதியில் கிருத்துவ மத மாற்றத்திற்கு பிறகு இந்த இராச்சியம் எழுச்சி அடைந்தது. ஆனால் 7 ஆம் நூற்றாண்டு பகுதியில் இஸ்லாம் இராணுவ படை எகிப்து நாட்டில் காலூன்றியது. 651 ஆம் ஆண்டு அரபு படை மகுரியாவைத் தாக்கியது. ஆனால் மகுரியாவின் பதில் தாகுதல் அவர்களை தடுத்து நிறுத்தி சமாதான உடன்படிக்கைக்கு வித்திட்டது. இது 13 ஆம் நூற்றாண்டு வரை இரு தரப்பினரும் அமைதியாக இருக்க உதவியது. 7 ஆம் நூற்றாண்டு பகுதியில் மகுரியா இராச்சியம் தனது அன்டை இராச்சியங்களான வடக்கே நோபாடியாவுடனும், தெற்கே அலோடியாவுடனும் நல்லுறவை பெற்று பலமான இராச்சியமாக இருந்தது.  

## கலை வளர்ச்சி
9-11 ஆம் நூற்றாண்டு பகுதியில் மகுரியா அபார வளர்ச்சி கண்டது. இந்த காலகட்டத்தில் கலாச்சாரம், மொழி, கட்டடக்கலை, சுவர் ஓவியக்கலை முதலியன வளர்ச்சி கண்டது.  
## வீழ்ச்சி
எகிப்தியர்களின் ஆக்ரோசமான தாக்குதல், இஸ்லாமிய இனக்குழுக்களின் ஊடுருவல் மற்றும் கொள்ளைநோய் தாக்குதலால் 13 மற்றும் 14 ஆம் நூற்றாண்டு பகுதியில் மகுரியா இராச்சியம் வீழ்ச்சி அடைந்தது. 1365 ஆம் ஆண்டு நடைபெற்ற உள்நாட்டு போர் மூலம் இராச்சியதின் தென் பகுதியை இழந்தது. தலைநகரான டங்கோலா அழிக்கப்பட்டது. 1560 ஆண்டு பகுதியில் உதுமானியப் பேரரசு ஆட்சியின் கீழ் இப் பகுதி வந்தது. இதனால் இங்கு இஸ்லாம் மத மாற்றம் ஏற்பட்டது.
# 2019 ஆசியத் தடகளப் போட்டிகள்



**2019 ஆசியத் தடகளப் போட்டிகள்** (*2019 Asian Athletics Championships*) என்பது 23 ஆவது முறையாக நடைபெறுகின்ற ஆசிய தடகள போட்டிகளைக் குறிக்கின்றது. இப்போட்டிகள் 2019 ஆம் ஆண்டு ஏப்ரல் 21 முதல் ஏப்ரல் 24 வரை கத்தார், தோகா நகரில் நடைபெற்றன. இப்போட்டியில் 18 ஆசிய நாடுகளைச் சேர்ந்த சுமார் 2,400 வீரர்கள் பங்கேற்றனர். இருபத்து மூன்றாவது ஆசிய விளையாட்டுப் போட்டிகளில் 21 வகையான விளையாட்டுகள் போட்டிக்காக இடம்பெற்றன.  

முன்னதாக 22 ஆவது ஆசிய தடகள போட்டிகள் இந்தியாவின் புவனேசுவரம் நகரில் நடந்து முடிந்தன. நடைபெற்ற நிறைவு விழாவில் ஆசிய தடகள சங்கத்தின் தலைவர் தாலன் அல் அகமது இவ்வமைப்பின் கொடியை அதிகாரப்பூர்வமாக கத்தார் ஒலிம்பிக் குழுவின் பொதுச் செயலாளரும், கத்தார் தடகள கூட்டமைப்பின் தலைவருமான தானி அப்துல்ரகுமான் அல் குவாரியிடம் ஒப்படைத்திருந்தார். காலிபா அனைத்துலக விளையாட்டு அரங்கத்தில் 23 ஆவது ஆசிய தடகளப் போட்டிகள் நடைபெறும் என அறிவிக்கப்பட்டது. மேலும் இதே அரங்கில் 2019 ஆம் ஆண்டு நடைபெறவுள்ள உலக தடகள சாம்பியன் போட்டிக்கு ஒரு முன்னோட்டமாகவும் இப்போட்டிகள் கருதப்பட்டன.  

## பங்குபெற்ற நாடுகள்

- 
- 
- 
- 
- 
- 
- 
- 
- 
- 
- 

- 
- 
- 
- 
- 
- 
- 
- 

## விளையாட்டுக்கள்
அதிகாரபூர்வமாக 21 விளையாட்டுக்கள் இடம்பெற்றன. அவை:  
- 100 மீ ஓட்டம்
- 200 மீ ஓட்டம்
- 400 மீ ஓட்டம்
- 800 மீ ஓட்டம்
- 1500 மீ ஓட்டம்
- 5000 மீ ஓட்டம்
- 10000 மீ ஓட்டம்
- 100 மீட்டர்*4 தொடர் ஓட்டம்
- 400 மீட்டர்*4 தொடர் ஓட்டம்
- 3000 மீட்டர்கள் பலதடை ஓட்டம்
- வட்டெறிதல் (விளையாட்டு)
- சம்மட்டி எறிதல்
- உயரம் தாண்டுதல்
- நீளம் தாண்டுதல்
- மும்முறை தாண்டுதல்
- தடை தாண்டும் ஓட்டம்
- தடியூன்றி தாண்டுதல்
- குண்டெறிதல்

## மொத்தப் பதக்கங்கள்
- போட்டியில் ஒதுக்கப்பட்ட தங்கப் பதக்கங்களின் எண்ணிக்கை - 43
- வெள்ளிப் பதங்களின் எண்ணிக்கை - 43
- வெண்கலப் பதங்களின் எண்ணிக்கை - 43
- மொத்தப் பதக்கங்கள் - 423

## நாடுகள் பெற்ற பதக்கங்கள்
# புளியம்பட்டி (பர்கூர்)



**புளியம்பட்டி** (PULIYAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## அமைவிடம்
பர்கூர் ஊராட்சி ஒன்றியத்துக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.  

## மேற்கோள்
# புளியம்பட்டி (ஊத்தங்கரை)



**புளியம்பட்டி** (PULIYAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.  

## மக்கள் வகைப்பாடு
கீழ்குப்பம் ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 242 கிலோமீட்டர் தொலைவிலும் உள்ளது.  
2011 ஆண்டு மக்கள் கணக்கெடுப்பின்படி இக்கிராமத்தில் 282 வீடுகள் உள்ளன. கிராமத்தின் மொத்த மக்கள் தொகையானது 1291 ஆகும். இதில் ஆண்கள் எண்ணிக்கை 651, பெண்களின் எண்ணிக்கை 640 என உள்ளது. மக்களின் கல்வியறிவு விகிதமானது 61.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  
## மேற்கோள்
# புளியம்பட்டி (போச்சம்பள்ளி)



**புளியம்பட்டி** (PULIYAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள் வகைப்பாடு
இந்த ஊரானது போச்சம்பள்ளியில் இருந்து 15 கிலோமீட்டர் தொலைவும். மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும் உள்ளது.  
2011 ஆண்டு மக்கள் கணக்கெடுப்பின்படி இக்கிராமத்தில் 953 வீடுகள் உள்ளன. கிராமத்தின் மொத்த மக்கள் தொகையானது 3,972 ஆகும். இதில் ஆண்கள் எண்ணிக்கை 2,128, பெண்களின் எண்ணிக்கை 1,844 என உள்ளது.  
## மேற்கோள்
# பி. பி. உம்மர் கோயா

**பி. பி. உம்மர் கோயா** (*P. P. Ummer Koya* ) என்பவர் அரசியல்வாதி, காந்தியவாதி, சுதந்திர போராட்ட வீரர் மற்றும் கல்வியாளர் என்ற பண்முகங்கொண்ட ஓர் இந்தியர் ஆவார். கேரள அரசின் இரண்டாவது கல்வி அமைச்சராக பட்டம் தாணு பிள்ளை தலைமையின் கீழ் இவர் செயல்பட்டார். பின் ஆர்.சங்கர் அரசின் கீழ் பொதுத்துறை அமைச்சராக இருந்தார்.  
## பொது வாழ்க்கை
கோழிக்கோடு என்னும் ஊரில் பிறந்தார். இந்திய தேசிய காங்கிரசு கட்சியின் மூலம் பொது வாழ்க்கையில் ஈடுபட்டார். மலபார் பிரதேச காங்கிரசு கட்சியின் வளர்ச்சியில் முக்கியப் பங்கு வகித்தார். எனவே 1952 ஆம் ஆண்டில் உமர் மலபார் இளைஞர் காங்கிரசு கட்சியின் ஒருங்கிணைப்பாளராக நியமிக்கப்பட்டார். பின் இரண்டு ஆண்டுகள் கழித்து தமிழ்நாடு சட்ட மேலவை பதவிக்கு தேர்ந்தெடுக்கப் பட்டார். 1960 ஆண்டு தேர்தலில் மஞ்சேரி தொகுதியில் இந்திய தேசிய காங்கிரசு வேட்பாளராக போட்டியிட்டு கேரள சட்டப் பேரவை உறுப்பினராகத் தேர்ந்தெடுக்கப்பட்டார்.  

கோயா கல்வித் துறை அமைச்சராக பட்டம் தாணு பிள்ளை அரசின் கீழ் 1960 ஆம் ஆண்டு செப்டம்பர் மாதம் முதல் 1962 ஆண்டு வரை செயல்பட்டார். ஆர். சங்கர் தலைமையில் பொதுப்பணித்துறை அமைச்சராக 1962 ஆம் ஆண்டு செப்டம்பர் மாதம் முதல் 1964 ஆம் ஆண்டு செப்டம்பர் மாதம் வரை செயல்பட்டார். மேலும் இவர் கேரள பிரதேச காங்கிரசு குழுவின் துணைத்தலைவராக பணிபுரிந்தார். கோயா கேரள பொதுத் துறை குழுவின் உறுப்பினராகவும் இருந்தார்.  
## பி.பி. உமர் கோயா விருதுகள்
பி.பி. உமர் கோயா அறக்கட்டளை , கோழிக்கோடு  
நிறுவனம் அவர் பெயரில் உமர் கோயா விருதுகள் வழ்ங்கியது. இவ் விருது பெற்ற முக்கியமானவர்கள் நீதிபதி.பி.கே. சாம்சுத்தின் 2007 ஆம் ஆண்டும், சுதந்திரப் போராட்ட வீரர் கே. இ. மாமென் 2008 ஆம் ஆண்டும் , மற்றும் சமூக சேவகரும் சுற்றுச்சூழல் ஆய்வாளரான எ. அச்சுதன் 2009 ஆம் ஆண்டு பெற்றனர்.  

கோயா 2000 ஆம் ஆண்டு டிசம்பர் 21 ஆம் நாள் காலமானார். அவருக்கு கேரள சட்டமன்றம் சார்பாக இரங்கல் தெரிவிக்கப்பட்டது.
# பீனா தாஸ்


**பீனா தாஸ்** (1911-1986) என்பவர் வங்காளத்தைச் சேர்ந்த ஒரு இந்திய புரட்சியாளர் மற்றும் தேசியவாதியும் ஆவார்.  

## வாழ்க்கை

### குடும்பம்
இவர் நன்கு அறியப்பட்ட பிரம்ம சாமாஜ ஆசிரியரான பெனி மாதாப் தாஸ் மற்றும் சமூக சேவகரான சரளா தேவி ஆகியோரின் மகளாவார். இவரது அக்காளான கல்யாணி தாஸ் (பட்டாச்சார்யா) ஒரு விடுதலைப் போராட்ட வீராங்கனை ஆவார்.  

### பள்ளி மற்றும் கல்லூரி
இவர் செயின்ட் ஜான்ஸ் மகளிர் மேல்நிலைப் பள்ளி மாணவி ஆவார். மேலும் இவர் பெத்துன் கல்லூரி மாணவியும் ஆவார்.  

### இந்திய விடுதலைப் போராட்டத்தில் கலந்துக் கொள்ளுதல்
பீனா தாஸ் கொல்கத்தாவில் இருந்த பெண்களுக்கான ஒரு அரை புரட்சிகர அமைப்பான *சத்ரி சங்கத்தின்* உறுப்பினராக இருந்தார். 1932 பிப்ரவரி 6 ஆம் நாள் கல்கத்தா பல்கலைக்கழகத்தின் மாநாட்டு மண்டபத்தில் நடந்த ஒரு விழாவில் கலந்து கொள்ளவந்த வங்காள ஆளுநர் ஸ்டான்லி ஜாக்சனை படுகொலை செய்ய முயன்றார். இவரிடம் இருந்த கைத்துப்பாக்கியானது மற்றொரு சுதந்திரப் போராளியான கமலா தாஸ் குப்தாவால் வழங்கப்பட்டது . இவர் ஐந்து முறை ஆளுநரை நோக்கிச் சுட்டார், ஆனால் அந்த முயற்சி தோல்வியில் முடிவடைந்தது. இந்தக் குற்றத்துக்காக இவருக்கு ஒன்பது ஆண்டுகள் கடுங்காவல் தண்டனை விதிக்கப்பட்டது.  

தன் விடுதலைக்குப் பிறகு 1939 ஆம் ஆண்டின் தொடக்கத்தில், தாஸ் காங்கிரசு கட்சியில் இணைந்தார். 1942 வெள்ளையனே வெளியேறு இயக்கத்தில் கலந்து கொண்டு, 1942 முதல் 45 வரை மீண்டும் சிறையில் இருந்தார். 1946-47 வரை, வங்காள மாகாண சட்டமன்ற உறுப்பினராகவும், 1947-51இல் மேற்கு வங்காள சட்டமன்ற உறுப்பினராகவும் இருந்தார். 1947 ஆம் ஆண்டு இந்திய விடுதலை இயக்க செயற்பாடாடாளரான, யுகாந்தர் அமைபில் இருந்த ஜதீஷ் சந்திர பவுமிக் என்பவரைத் திருமணம் செய்து கொண்டார்.  

இவரது சகோதரியான கல்யாணி பட்டாச்சார்ஜி எழுதிய *பெங்காள் ஸ்பீக்ஸ்* என்ற நூலை *(1944 இல் பிரசுரிக்கப்பட்டது)* இவருக்கு அற்பணித்தார்.  

சுதந்திர போராட்ட வீராங்கனையான சுஹாசினி கங்குலி இவரது நண்பர்.  

### விருது
இவரது சமூகப் பணிகளுக்காக 1960 களில் இவருக்கு பத்மசிறீ விருது அளிக்கப்பட்டது.  

## இறப்பு
இவரது கணவர் இறந்த பிறகு, ரிசிகேசில் தனியாக வாழ்ந்துவந்தவர், பிறருக்கு யாரென்றே தெரியாமல் இறந்துபோனார். 1986 திசம்பர் 26, அன்று சாலையோரத்திலிருந்து இவரது உடல் மீட்கப்பட்டது. இவரது உடலானது இப்பாதையில் வந்தவர்களால் கண்டுபிடிக்கப்பட்டு, காவல் துறைக்கு தகவல் தெரிவிக்கப்பட்டது. இது யாருடைய உடல் என்பதை அடையாளம் காண ஒரு மாத காலம் ஆனது.  

## படைப்புகள்
பீனா தாஸ் வங்காள மொழியில் இரண்டு சுயசரிதை படைப்புகளை எழுதியுள்ளார் அவை: *ஸ்ரீநிகல் ஜங்கர்* மற்றும் *பிட்ரிதன்* .
# கொத்தடிமை முறை (இந்தியா)

நடைமுறையில் உள்ள நாடுகளில் இந்தியாவும் ஒன்று.]]  
இந்தியாவில் **கொத்தடிமை முறை** (*Debt bondage in India*) 1976 ஆம் ஆண்டு சட்டபூர்வமாக ஒழிக்கப்பட்டது. ஆனால் அந்தச் சட்டம் அரசாங்கத்தால் பலமாக அமல்படுத்தப்படாததால் கொத்தடிமை முறை இன்றும் நடைமுறையில் உள்ளது. கொத்தடிமைக் கூலி என்னும் முறை கடன் கொடுப்பவருக்கும் வாங்குபவருக்கும் இடையேயான கடுமையான பணம் மற்றும் சக்தி ஏற்றத்தாழ்வுகள் காரணமாக உருவாயிற்று. கடன் வாங்கியவர் கடனை அடைக்க இயலாமல் அடிமை போன்ற சுரண்டலுக்கு உள்ளவார். இப்படிப்பட்ட சுரண்டலுக்கு வழிவகுக்கும் கடன் மற்றும் தொழிலாளர் ஒப்பந்தங்கள் இதில் பிணைந்து ஈடுபடுகிறது. அத்துடன் தொண்டு நிறுவனங்களும் அரசு அலுவலகங்களும் தொழிலாளர் சட்டங்களை அமலாக்குவதற்கும் கொத்தடிமைக் கூலிகளை மீட்டு மறுவாழ்வளிப்பதற்காக செய்து கொண்டிருக்கும் பணிகளும் தான் இந்தியாவில் அடிமை தொழிலாளர்களின் குறைப்பிற்கு பங்களித்ததாகத் தெரிகிறது. இருப்பினும், சர்வதேசத் தொழிலாளர் அமைப்பால் வழங்கப்பட்ட ஆய்வுக் கட்டுரைகளின்படி, இந்தியாவில் கொத்தடிமை முறையை ஒழிப்பதில் இன்னும் பல தடைகள் உள்ளதாகத் தெரிகிறது.  

## கொத்தடிமை முறை

சித்தார்த் காரா என்பவரின் மதிப்பீட்டின்படி, உலகில் பிணைக்கப்பட்ட தொழிலாளர்கள் அல்லது கொத்தடிமைகள் 84 முதல் 88% தெற்காசியாவில் தான் உள்ளனர். இந்தியாவில் கடன் அடிமைத்தனம் விவசாயப் பகுதிகளில் மிகவும் அதிகமாக உள்ளது. சிறு கடன்களை வாங்கிய விவசாயிகள், வருடத்திற்கு 100% கடனைத்தாண்டிய வட்டி செலுத்துகிறார்கள். இந்தக் குழந்தைகள் கடன் அடிமைத்தனத்துடன் பிணைக்கப்படும்போது நீண்டகால முதலாளித்துவ-அடிமை உறவு உருவாகிறது. குறைந்தபட்சம் அல்லது ஊதியம் இல்லாத இந்த அடிமைத்தன வேலை கடன் அடைத்து  தீர்ப்பதற்காக வாழ்நாள் முழுவதும் நீடிக்கவும் செய்கிறது.  

## மதிப்பீடு
பிரச்சனையின் மதிப்பீடுகள் வேறுபடுகின்றன. 1993-ன் அதிகாரப்பூர்வ புள்ளிவிவரங்கள் 251,000 பிணைக்கப்பட்ட தொழிலாளர்கள் உள்ளதாக மதிப்பிட்டது, ஆனால் பந்துவா முக்தி மோர்சா 20 மில்லியன் கொத்தடிமைகள் உள்ளனர் என்கிறது. 2003 ஆம் ஆண்டு மனித உரிமைகள் கண்காணிப்பகத்தின் ஆய்வு, பட்டுத் தொழிற்துறையில் கொத்தடிமை குழந்தைத் தொழிலாளர்கள் இருக்கிறார்கள் எனும் ஒரு பெரிய பிரச்சனையை வெளியிட்டது.  

## பங்களிப்புக் காரணிகள்
என ஆசிரியரும் கல்வியாளருமான சித்தார்த் காரா நம்புகிறார்.
# ரங்கம்பட்டி


**ரங்கம்பட்டி** (Rengampatti) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643218. இந்த ஊரானது அ. மல்லபுரம் ஊராட்சிக்கு உட்பட்டது.  

## அமைவிடம்
இவ்வூரானது தாவட்டத் தலைநகரான தருமபுரியில் இருந்து 26 கிலோமீட்டர் தொலைவிலும், பாலக்கோட்டில் இருந்து 10 கிலோமீட்டர் தொலைவிலும், மாநிலத் தலைநகரான சென்னையில் இருந்து 294 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 163, மொத்த மக்கள் தொகைகள் 637 ஆகும். இதில் 338 ஆண்களும், 299 பெண்களும் அடங்குவர்.  

## மேற்கோள்
# சோனரஅள்ளி



**சோனரஅள்ளி** (SONARAHALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது போச்சம்பள்ளியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 32 கிலோமீட்டர் தொலைவிலும், உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,324 வீடுகள் உள்ளன. கிராமத்தின் மொத்த மக்கள் தொகையானது 5,457 ஆகும். இதில் ஆண்கள் எண்ணிக்கை 2,785, பெண்களின் எண்ணிக்கை 2,672 என உள்ளது.  

## மேற்கோள்
# வடமளம்பட்டி



**வடமளம்பட்டி** (VADAMALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
பர்கூர் ஊராட்சி ஒன்றியத்துக்கு உட்பட்ட இந்த ஊரானது பர்கூரில் இருந்து 24 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், மாநிலத் தலைநகரான சென்னையில் இருந்து 255 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1766 வீடுகள் உள்ளன. கிராமத்தின் மொத்த மக்கள் தொகையானது 7063 ஆகும். இதில் ஆண்கள் எண்ணிக்கை 3558, பெண்களின் எண்ணிக்கை 3505 என உள்ளது. மக்களின் கல்வியறிவு விகிதமானது 65.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வாடமங்கலம்



**வாடமங்கலம்** (VADAMANGALAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 34 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 424 வீடுகள் உள்ளன. கிராமத்தின் மொத்த மக்கள் தொகையானது 1703 ஆகும். இதில் ஆண்கள் எண்ணிக்கை 888, பெண்களின் எண்ணிக்கை 815 என உள்ளது. மக்களின் கல்வியறிவு விகிதமானது 63.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வெப்பாலம்பட்டி (கிருஷ்ணகிரி)



**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது.  

## மேற்கோள்
# அமினோபாசுபோனேட்டு

**அமினோபாசுபோனேட்டுகள்** *(Aminophosphonates)* என்பவை (RO)<sub>2</sub>P(O)CR'<sub>2</sub>NR"<sub>2</sub>. என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு சேர்மங்களாகும் அமினோ அமிலங்களின் கட்டமைப்பை ஒத்த வரிசைச் சேர்மங்கள் என இவை வகைப்படுத்தப்படுகின்றன. அமினோ அமிலங்களில் உள்ள கார்பாக்சிலிக் மையம் அமினோபாசுபோனேட்டுகளில் பாசுபோனிக் அமிலம் அல்லது தொடர்புடைய குழுக்களால் இடப்பெயர்ச்சி செய்யப்பட்டிருக்கும் . அமினோ அமிலங்களின் எதிர்ப்பு மருந்தாக இவை அமினோ அமிலங்களின் வளர்சிதை மாற்றத்தில் நொதிகளை எதிர்ப்பதில் பங்கேற்கின்றன. எனவெ செல்களின் உயிர்வினையியல் நடவடிக்கைகளை பாதிக்கின்றன.  

நுண்ணுயிர் எதிர்ப்பிகள், செடி வளர்ச்சி ஒழுங்குமுறை அல்லது நரம்பணு பண்பேற்றம் போன்றவற்றுக்கும் இந்த விளைவுகள் நீட்சியடையலாம். அவை ஈந்தணைவிகளாக செயல்படலாம். அமினோபாசுபோனேட்டுகளுடன் கன உலோகங்கள் சேர்ந்து உருவாகும் அணைவுச் சேர்மங்கள் மருத்துவப் பயன்களுக்காக ஆராயப்படுகின்றன  

:  

பாசுபேட்டுகளைக்காட்டிலும் பாசுபோனேட்டுகளை நீராற்பகுப்பது மிகவும் கடினமாகும்..  

## தயாரிப்பு

இமீன்களுடன் பாசுபரசு அமிலம் சேர்த்து வினைபுரியச் செய்யும் புதோவிக் வினை அல்லது கபாச்னிக்-பீல்ட்சு வினையின் மூலம் பெரும்பாலும் அமினோபாசுபேனேட்டுகள் தயாரிக்கப்படுகின்றன. பொதுவாக டைபீனைல்பாசுபைட்டு போன்ற பாசுபரசு அமிலத்தின் எசுத்தர்கள் இவ்வினையில் ஈடுபடுத்தப்படுகின்றன. ஏனெனில் இவை மருத்துவப் பயன்பாடுகளைக் கொண்டுள்ளவையாகும். இத்தகைய சேர்க்கை வினைகள் நிகழ்வதைத் தூண்டும் வகையில் சமச்சீரற்ற புதிய முறைகள் உருவாக்கப்படுகின்றன .
# வெப்பாலம்பட்டி (கெலமங்கலம்)



**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், கெலமங்கலம் ஊராட்சி ஒன்றியம், தொட்டதிம்மன அள்ளி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 208 கிலோமீட்டர் தொலைவிலும் உள்ளது.  

## மேற்கோள்
# வெப்பாலம்பட்டி (பர்கூர்)



**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், பர்கூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.  

## மக்கள்வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1095 வீடுகள் உள்ளன. கிராமத்தின் மொத்த மக்கள் தொகையானது 4511 ஆகும். இதில் ஆண்கள் எண்ணிக்கை 2279, பெண்களின் எண்ணிக்கை 2232 என உள்ளது. மக்களின் கல்வியறிவு விகிதமானது 61.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வெப்பாலம்பட்டி (ஊத்தங்கரை)



**வெப்பாலம்பட்டி** (Veppalampatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு உட்பட்ட ஒரு சிற்றூர் ஆகும். இது அனுமந்தபுரம் ஊராட்சிக்கு உட்பட்டது.  

## அமைவிடம்
இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 53 கிலோமீட்டர் தொலைவிலும் உள்ளது.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 154 வீடுகள் உள்ளன. கிராமத்தின் மொத்த மக்கள் தொகையானது 723 ஆகும். இதில் ஆண்கள் எண்ணிக்கை 372 , பெண்களின் எண்ணிக்கை 351 என உள்ளது. மக்களின் கல்வியறிவு விகிதமானது 67.95 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வெப்பாலம்பட்டி (போச்சம்பள்ளி)



**வெப்பாலம்பட்டி** (VEPPALAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு உட்பட்ட ஒரு சிற்றூர் ஆகும்.  

## மக்கள்வகைப்பாடு
இந்த ஊரானது போச்சம்பள்ளியில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும் உள்ளது.  
2011 ஆண்டு மக்கள் கணக்கெடுப்பின்படி இக்கிராமத்தில் 1,095 வீடுகள் உள்ளன. கிராமத்தின் மொத்த மக்கள் தொகையானது 4,511 ஆகும். இதில் ஆண்கள் எண்ணிக்கை 2,279, பெண்களின் எண்ணிக்கை 2,232 என உள்ளது. மக்களின் கல்வியறிவு விகிதமானது 67.95 % என உள்ளது.  

## மேற்கோள்
# வெப்பாலம்பட்டி

**வெப்பாலம்பட்டி** என்பது வெப்பாலை என்ற மரத்தை அடிப்படையாக கொண்டு உருவான ஊர்ப் பெயராகும். என்ற பெயரில் உள்ள கட்டுரைகள்:  

## ஊர்கள்

### தமிழ்நாடு
- வெப்பாலம்பட்டி ஊராட்சி (கிருஷ்ணகிரி மாவட்டம்)
- வெப்பாலம்பட்டி (போச்சம்பள்ளி) (கிருஷ்ணகிரி மாவட்டம்)
- வெப்பாலம்பட்டி (ஊத்தங்கரை) (கிருஷ்ணகிரி மாவட்டம்)
- வெப்பாலம்பட்டி (கிருஷ்ணகிரி) (கிருஷ்ணகிரி மாவட்டம்)
- வெப்பாலம்பட்டி (கெலமங்கலம்) (கிருஷ்ணகிரி மாவட்டம்)
# நோபாடியா


**நோபாடியா** (, ; கிரேக்கம்: Νοβαδἰα, நுபியன்: ⲙⲓⲅⲓⲧⲛ︦ ⲅⲟⲩⲗ,) நடுக்காலத்தில் நுபியன் பகுதியில் இருந்த ஒரு இராச்சியம் ஆகும். நோபாடியா இராச்சியம் மகுரியா மற்றும் அலோடியா ஆகிய இராச்சியங்களுடன் இணைந்து செயல்பட்டது. நோபாடியா இராச்சியம் குஷ் இராச்சியம் வீழ்ச்சிக்கு பின் உருவானது ஆகும். இந்த இராச்சியம் 400 ஆம் ஆண்டுகளில் வடக்கு நோக்கி முன்னேறியது. இதன் பரவல் நைல் நதி கரையில் அமைந்தது.  
5 ஆம் நூற்றாண்டின் இறுதியில் கிருத்துவம் மதம் பரவலுக்கு பின் 7 ஆம் நூற்றாண்டு காலத்தில் நோபாடியா இராச்சியம் அதன் அண்டை இராச்சியம் மகுரியாவுடன் இணைந்தது.
# புனித பால் மேல்நிலைப் பள்ளி, சேலம்



**புனித பால் மேல்நிலைப் பள்ளி, சேலம்** என்பது இந்தியாவின் தமிழ்நாடு மாநிலத்தில் சேலம் மாவட்டம் மையப் பகுதியில் மரவனேரி என்னும் இடத்தில் அமைந்துள்ள அரசு உதவி பெறும் தனியார் பள்ளியாகும். இதன் தற்போதைய தலைமையாசிரியர் அலெக்ஸ் பிரபு (2023ல்) ஆவார். . இப்பள்ளியை தொடங்கி தற்போது 58 வருடங்கள் ஆகின்றன.  

## நிர்வாகம்
கத்தோலிக்க சிறுபான்மை நிர்வாகத்தின் கீழ் பள்ளி செயல்படுகிறது. இப்பள்ளியில் ஆறு முதல் பன்னிரெண்டாம் வகுப்பு வரை தமிழ் மற்றும் ஆங்கில வழிக் கல்வியில் பயிற்றுவிக்கப்படுகிறது.  

## மாணவர்கள் மற்றும் ஆசிரியர்கள்
இப்பள்ளியில் ஆயிரத்திற்கும் மேற்பட்ட மாணவர்கள் கல்வி பயின்று வருகின்றனர். 100 ஆசிரிய, ஆசிரியைகள் பணியாற்றி வருகின்றனர்.  

## கற்றல் முறைகள்
இப்பள்ளியில் ஆறு முதல் பன்னிரெண்டாம் வகுப்பு வரை கற்றல் கற்பித்தல் நடைபெறுகிறது.  

## செயல்பாடுகள்
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.  
- தேசிய மாணவர் படை
- சாரண சாரணிய இயக்கம்
- இளைஞர் செஞ்சிலுவைச் சங்கம்
- தேசியப் பசுமைப் படை

### மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன  
- சுற்றுச்சூழல் மன்றம்
- அறிவியல் மன்றம்
- சமூக அறிவியல் மன்றம்
- கணிதம் மன்றம்
- தமிழ் இலக்கியம் மன்றம்
- ஆங்கில இலக்கியம் மன்றம்
- சதுரங்க மன்றம்

## வெளியிணைப்புகள்
- பள்ளியின் முகநூல் பக்கம்
- பள்ளி அமைவிடம்
# ராணி காயிதின்ல்யு


**காயிதின்ல்யு** (Rani Gaidinliu, 26 சனவரி 1915 - 17 பெப்ரவரி 1993) என்பவர் இந்தியாவில் பிரித்தானிய ஆட்சிக்கு எதிராக இயங்கிய நாகா ஆன்மீக மற்றும் அரசியல் தலைவர் ஆவார். இவர் தன் 13 வயதில், இவருடைய உறவினரான ஹாபூ ஜடொனங்கின் *ஹெராகா* என்ற சமய அமைப்பில் சேர்ந்தார். இந்த இயக்கமானது பின்னர் மணிப்பூர் உள்ளிட்ட நாகா பகுதிகளிலிருந்து பிரித்தானியர்களை விரட்டி அடிப்பதற்கான அரசியல் இயக்கமாக உருப்பெற்றது. இவர் இறைவி சேராச்சாமுண்டியின் அவதாரமாக ஹேராகா இயக்கத்தவர்களால், கருதப்பட்டார். விடுதலை இயக்கத்தில் தீவிரமாக ஈடுபட்டதால் காயிதின்ல்யு 1932 ஆம் ஆண்டு இவரது 16 ஆம் வயதில் பிரித்தானிய ஆட்சியாளர்களால் கைது செய்யப்பட்டு, ஆயுள் தண்டனை விதிக்கப்பட்டார். 1937 ஆம் ஆண்டு சில்லாங் சிறையில் இவரை ஜவகர்லால் நேரு சந்தித்தார். இவருக்கு நேரு "ராணி" என்ற பட்டத்தை வழங்கினார், இதையடுத்து இவர் **ராணி காயிதின்ல்யு** என உள்ளூரில் புகழ் பெற்றார்.  

இந்திய விடுதலைக்குப் பின்னர் 1947 இல் இவர் விடுதலை செய்யப்பட்டார். இதன் பிறகு இவர் தன் மக்கள் மேம்பாட்டிற்காகத் தொடர்ச்சியாகப் பணியாற்றினார். இவர் நாகர் சமய வழிபாட்டு முறைகளை ஆதரிப்பவராகவும், நாகர்களை கிறித்துவச் சமயத்துக்கு மாற்றுவதைக் கடுமையாக எதிர்ப்பவராகவும் இருந்தார். விடுதலைப் போராட்ட வீரராகக் கௌரவிக்கப்பட்ட இவருக்கு இந்திய அரசாங்கத்தால் பத்ம பூஷன் விருது வழங்கப்பட்டது.
# சிவகங்கை சசிவர்ணத்தேவர் பள்ளிப்படை


**சசிவர்ணத் தேவர் பள்ளிப்படை** அல்லது **சசிவர்ணேசுவரர் கோயில்** என்பது சிவகங்கைச் சீமையின் முதலாம் மன்னரான சசிவர்ணத் தேவர்க்கு அமைக்கப்பட்ட ஒரு பள்ளிப்படையாகும். இதை கட்டியவர் இவரது மகனும் சிவகங்கை மன்னருமான முத்து வடுகநாதர் தேவர் ஆவார். இது தமிழகத்தின், சிவகங்கையில், சிவகங்கை அரண்மனையின் வடகிழக்கே கட்டப்பட்டுள்ளது.  

## கோயில் பற்றிய செப்பேடு
தன் தந்தை சசிவர்ணத் தேவர்க்காக 1751இல் இந்த பள்ளிப்படைக் கோயிலை சிவகங்கை மன்னர் முத்து வடுகநாதர்தேவர் சிற்ப முறைப்படி அமைத்து சிவலிங்கத்தைப் பிரதிட்டைச் செய்தார். இந்த திருக்கோயிலுக்கு திருவிடையாட்டக் காணியாக காத்தாடியேந்தல் வாணியங்குடி, மானங்குடி, முடிக்கரை ஆகிய நான்கு ஊர்களையும் இறையிலியாக வழங்கிய ஆணையே செப்பேட்டில் வெளியிட்டுள்ளார்.
# எக்ஸ்-மென்: டார்க் பீனிக்ஸ்



**எக்ஸ்-மென்: டார்க் பீனிக்ஸ்** (Dark Phoenix) என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து 20ஆம் சென்சுரி பாக்ஸ், மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ், டீ எஸ் ஜி என்டேர்டைன்மெண்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

இது எக்ஸ்-மென் திரைப்பட வரிசையில் 12வது திரைப்படமும் எக்ஸ்-மென்: அப்போகலிப்ஸ் என்ற திரைப்பட தொடரின் ஏழாவது பாகம் ஆகும். இந்த திரைப்படத்தை சிமோன் கின்பெர்க் என்பவர் எழுதி மற்றும் இயக்க, ஜேம்ஸ் மாக்கவோய், மைக்கல் பாஸ்பெந்தர், ஜெனிபர் லாரன்ஸ், நிக்கோலசு ஹோல்ட், சோபி டர்னர், டை ஷெரிடன், அலெக்ஸாண்ட்ரா ஷிப், கோடி ஸ்மிட்-மெக்ஃபீ, இவான் பீட்டர்ஸ் மற்றும் ஜெசிகா சாஸ்டன் போன்ற பலர் முக்கியக் கதாபாத்திரத்தில் நடித்துள்ளனர்.  

இந்த புதிய பாகத்தில் நடிகை சோபி டர்னர் என்பவர் ஜீன் க்ரே எனும் பீனிக்ஸ் பறவை சக்தி கொண்ட வில்லியாக நடித்துள்ளார். எக்ஸ்மென்களில் ஒருவராக உள்ள ஜீன் க்ரேவே எக்ஸ்மென்களுக்கு வில்லியாக மாறினால் என்ன நடக்கும் என்பதை மையமாக வைத்து எடுக்கப்பட்டுள்ளது. டார்க் பீனிக்ஸ் படம் 7 ஜூன் 2019 அன்று ஐக்கிய அமெரிக்காவில் வெளியானது. இது எக்ஸ்-மென் திரைப்படத் தொடரில் மிகக் குறைந்த வசூல் செய்த படம் ஆகும்.  

## கதைச் சுருக்கம்
ஜீன் க்ரே நெருப்பில் விழுந்து எரிந்தாலும், மீண்டும் பறக்கும் பீனிக்ஸ் பறவை போன்ற சக்தி வாய்ந்தவள். சார்லஸ் சேவியர் தனது மூளையின் சக்தியால், ஜீன் க்ரேவின் சக்தியை உணர முயல்கிறார். இவளால் எல்லோருக்கு ஆபத்து என்ற அறிந்து கொள்ளும் சார்லஸ் தனது எக்ஸ்-மென் படையை கொண்டு எப்படி அவளை கட்டுப்படுத்த போகின்றார் என்பது தான் கதை.  

## நடிகர்கள்
- ஜேம்ஸ் மாக்கவோய் - பேராசிரியர். சார்லஸ் சேவியர்
- மைக்கல் பாஸ்பெந்தர் - எரிக் (மேக்னடோ)
- ஜெனிபர் லாரன்ஸ் - ராவேன்
- நிக்கோலசு ஹோல்ட் - ஹாங்க்
- சோபி டர்னர் - ஜீன் க்ரே
- டை ஷெரிடன் - ஸ்காட் சம்மர்ஸ்
- அலெக்ஸாண்ட்ரா ஷிப் - ஒரோரோ மன்ரோ
- கோடி ஸ்மிட்-மெக்ஃபீ - குர்ட் வாக்னர்
- இவான் பீட்டர்ஸ் - பீட்டர் மாக்சிமோஃப்
- ஜெசிகா சாஸ்டன் - வுக் / மார்கரெட் ஸ்மித்
- ஸ்காட் ஷெப்பர்ட் - ஜான் கிரே
- அட்டோ எஸ்ஸாண்டோ - ஜோன்ஸ்
- பிரையன் டி ஆர்சி ஜேம்ஸ் -
# காற்றுக் குளிர்விப்பி


**காற்றுக் குளிர்விப்பி** என்பது ஓரிடத்தில் அல்லது ஓர் அறையில் உள்ள காற்றைக் குளிராக்கித் தரும் ஒருவகைச் செயற்கைக் கருவி. இது காற்றுச் சீரமைப்பி கருவியின் செயல்பாடுகளிலும், தொழில் நுட்பத்திலும் வேறுபட்டது.  
- காற்றுக் குளிர்விப்பி நாம் ஊற்றும் தண்ணீரைத் தேவையான அளவு விசிறி ஓரிடத்தில் விசிறி அங்குள்ள காற்றைக் குளிராக்கித் தரும். திறந்த வெளியில், கதவு திறந்திருக்கும் அறையில் பயன்படுத்தப்படும்.
- காற்றுச் சீரமைப்பி மூடிய அறைக்ககுள் இருக்கும் காற்றைச் சூடாக்கியோ வெப்பமாக்கியோ தரும். திறந்த வெளியில் இதனைப் பயன்படுத்த முடியாது.
## பாலைக் காற்றுக் குளிர்விப்பி
தமிழ்நாட்டுப் பொறியியல் கல்லூரி மாணவர்கள் மூவர் இதனை உருவாக்கியுள்ளனர். வெளியிலிருந்து காற்றை இழுத்து, நிரப்பி வைக்கப்பட்டுள்ள நீரால் ஈரமாக்கிப் பன்னாடை வழியாக விசிறும்போது பன்னாடை ஈரத்திலிருந்து வரும் நறுமணக் காற்று இதில் குளுமை தருகிறது.  

## மேற்கோள்
# விளங்காமுடி



**விளங்காமுடி** (VILANGAMUDI) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1248 வீடுகள் உள்ளன. கிராமத்தின் மொத்த மக்கள் தொகையானது 5009 ஆகும். இதில் ஆண்கள் எண்ணிக்கை 2584, பெண்களின் எண்ணிக்கை 2425 என உள்ளது. மக்களின் கல்வியறிவு விகிதமானது 68.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வீரமலை



**வீரமலை** (Veeramalai) என்பது இந்தியாவின், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 261 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1117 வீடுகள் உள்ளன. கிராமத்தின் மொத்த மக்கள் தொகையானது 4257 ஆகும். இதில் ஆண்கள் எண்ணிக்கை 2196, பெண்களின் எண்ணிக்கை 2061 என உள்ளது. மக்களின் கல்வியறிவு விகிதமானது 64.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# மெத்தில்மக்னீசியம் குளோரைடு



**மெத்தில்மக்னீசியம் குளோரைடு** *(Methylmagnesium chloride)* என்பது CH<sub>3</sub>MgCl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம உலோக சேர்மமாகும். மெத்தில்மக்னீசியம் குளோரைடு எளிதில் தீப்பற்றக்கூடிய ஒரு சேர்மம் ஆகும். நிறமற்ற இச்சேர்மம் காற்றிலுள்ள ஈரப்பத்த்தினையும் உணர்ந்து செயலாற்றும் தன்மை கொண்டது. எளிய கிரிக்னார்டு வினைப்பொருளுக்கு மெத்தில்மக்னீசியம் குளோரைடு ஒரு உதாரணமாகும். வணிகரிதியாகவும் இது விற்பனைக்குக் கிடைக்கிறது. பொதுவாக டெட்ரா ஐதரோபியூரானில் ஒரு கரைசலாக சேமிக்கப்படுகிறது.  
## தயாரிப்பு
மெத்தில்மக்னீசியம் புரோமைடு , மெத்தில்மக்னீசியம் அயோடைடு, மெத்தில்மக்னீசியம் குளோரைடு போன்ற பொதுவாகக் காணப்படும் சேர்மங்கள் குறைவான சமான எடையும், குறைந்த செலவில் தயாரிக்கப்பட்டும் உருவாகின்றன. மெத்தில் குளோரைடுடன் எத்தில் ஈதரில் உள்ள மக்னீசியம் வினைபுரிந்து மெத்தில்மக்னீசியம் குளோரைடு உருவாகிறது .  

பிற கிரிக்னார்டு வினைப்பொருள்களைப் போல மெத்தில்மக்னீசியம் குளோரைடு ஈதர் கரைப்பான்களால் அதிகமாக கரைப்பானேற்றம் செய்யப்படுகிறது. இதற்காக இரண்டு ஆக்சிசன் அணுக்கள் ஒருங்கிணைவு வழியாக நான்முகிகளாக பிணைக்கப்பட்ட மக்னீசியம் மையங்கள் தோன்றுகின்றன.  

மெத்தில்லித்தியம் போல இதுவும் ஒரு செயற்கை மெத்தில் கார்பேனியன் சிந்தோனுக்கு சமமானதாகும். தண்ணீர் மற்றும் பிற புரோட்டானுடைய வினைப்பொருட்களுடன் இது வினைபுரிந்து மீத்தேனைக் கொடுக்கின்றன.  

:CH<sub>3</sub>MgCl + ROH → CH<sub>4</sub> + MgCl(OR)  

டையாக்சேனுடன் சேர்த்து சூடுபடுத்தும்போது மெத்தில்மக்னீசியம் குளோரைடு சிகூலெங்கு சமநிலை வழியாக டைமெத்தில்மக்னீசியமாக மாற்றமடைகிறது.  

:2 CH<sub>3</sub>MgCl + டையாக்சேன் → (CH<sub>3</sub>)<sub>2</sub>Mg + MgCl<sub>2</sub>(டையாக்சேன்)